Տնտեսական մրցակցության պաշտպանության պետական հանձնաժողովի (ՏՄՊՊՀ) նախագահի գլխավոր խորհրդական Արամ Սահակյանը «Ազատություն» ռադիոկայանին փոխանցեց, որ երեւանյան խանութներում ձվի դեֆիցիտ նկատվել է դեռ ուրբաթ օրվանից: Հարցին, թե նա ինչպես է բացատրում ձվի դեֆիցիտը, Սահակյանը պատասխանեց. - «Գնահատելու համար շատ տեղեկություններ են պետք, ուղղակի իմ կարծիքը կարող եմ ասել, որ աժիոտաժային սպեկուլյատիվ արհեստական պահանջարկ է ստեղծվել, եւ որոշ մարդիկ, օգտվելով ստեղծված առիթից, ստացված ձուն չեն վաճառում, այլ «տակից» վաճառում են շուկաներում: Այս պահին որոշ շուկաներում առկա են 80-100 դրամով, այսինքն դա այն ձուն է, որը խանութներ էր առաքվել արտադրողների կողմից»: